Johanna Soppela

Johanna Soppela (s. 10. toukokuuta 1993) on suomalainen koripalloilija.

 Pelaajaura 
 Nuorisosarjoista naisten I-divisioonaan 

Visa-Basketin kasvatti Soppela aloitti koripallon 9-vuotiaana.Tampereen Pyrinnön kausijulkaisu 2014–2015, 18 Hän pelasi vuodet 2007–2009 B-tyttöjen SM-sarjaa Tikkurila-seuran joukkueessa. Jälkimmäisellä kaudella hänen torjuntakeskiarvonsa oli runkosarjan korkein. Kaudella 2009–2010 Soppela siirtyi Helsingin NMKY:hyn, jossa pelasi sekä naisten I-divisioonaa että A-tyttöjen SM-sarjaa. A-tytöissä HNMKY saavutti SM-hopeaa. Seuraavan kauden Soppela pelasi vain A-tyttöjen SM-sarjaa, tällä kertaa Torpan Pojissa, joka voitti kauden päätteeksi ikäluokan Suomen mestaruuden. Kaudeksi 2011–2012 Soppela siirtyi Puhuttariin, joissa hän pelasi vähäisellä peliajalla naisten I-divisioonaa. Samalla kaudella hän pelasi vielä PuHu Juniorien A-tyttöjen SM-sarjajoukkueessa. Kauden 2012–2013 Soppela jatkoi Puhuttarissa, joissa hän pelasi runkosarjassa yli 26 minuuttia ottelua kohden 8,5 pisteen ja 5,3 levypallon keskiarvoilla. Puhuttaret sijoittui runkosarjassa kolmanneksi ja voitti välierissä ToPo II:n. Loppuottelut se hävisi kuitenkin Helmi Capitalsille 2–3.http://www.basket.fi/uutiset/kaikki_uutiset/naisten_divisioona/?x122531=17107938http://www.basket.fi/sarjat/sarjan_etusivu/?league_id=4&season_id=61753 Johanna Soppela – Suomen Koripalloliitto

 Pääsarjatasolle 

Kaudeksi 2013–2014 Soppela hakeutui näytille Naisten Korisliigaa pelanneeseen Forssan Alkuun. Hän vakuutti joukkueenjohdon taidoillaan ja teki pelaajasopimuksen. Forssassa Soppela pystyi harjoittelemaan kahdesti päivässä.http://www.basket.fi/uutiset/kaikki_uutiset/?x122462=19283718http://foa.doo.fi/DowebEasyCMS/?Page=NaytaUutinen&NewsId=506  Alku voitti runkosarjassa vain neljä 24 ottelustaan jättäen yhdeksän joukkueen sarjassa taakseen niukasti vain yhden joukkueen. Joukkue selviytyi kuitenkin kahdeksan parhaan joukossa pudotuspeleihin, joissa se hävisi heti puolivälierissä mestaruuden voittaneelle Catzille otteluvoitoin 0–3. Soppela pelasi runkosarjassa tasan 15 minuutin keskiarvolla tehden 2,7 pistettä ja ottaen 1,3 levypalloa ottelua kohden. Kauden tilastollisesti parhaan ottelunsa Soppela pelasi heti debyytissään pääsarjatasolla: hän teki 5. lokakuuta 2013 Keravan Energia Teamia vastaan yhdeksän pistettä ja otti neljä levypalloa.

Kaudella 2014–2015 Soppela pelasi Naisten Korisliigaa Tampereen Pyrinnössä.http://www.basket.fi/sarjat/joukkueet/joukkue/?team_id=138&season_id=89397#mbt:2-200$t&0=3  Hän oli sivussa kauden avausottelun loukkaantumisen vuoksi.http://tampereenpyrinto.fi/koripallo/2014/10/03/naisten-korisliiga-otteluennakko-pyrinto-forssan-alku-4-10-2014/  Pyrintö sijoittui runkosarjassa yhdeksänneksi ja karsiutui pudotuspeleistä. Soppela paransi edelliskauden keskiarvojaan muun muassa pisteissä 4,2:een ja levypalloissa 1,9:ään.

Syyskuussa 2015 Pyrintö julkisti tehneensä Soppelan kanssa jatkosopimuksen.http://www.basket.fi/uutiset/kaikki_uutiset/?x122462=33872511 Soppelan peliaika runkosarjassa kasvoi, ja hänen pistekeskiarvonsa nousi 5,0:aan. Hän heitti kauden aikana kahdesti 13 pistettä, uuden sarjan ennätyksensä. Pyrintö jäi runkosarjassa viimeiseksi ja putosi I-divisioonaan.

Heinäkuussa 2016 Soppela siirtyi pääsarjajoukkue Hyvinkään Pontevaan, missä hän myös opiskelee pelaamisen ohella.http://hypo.sporttisaitti.com/?x254086=594911

 Pelityyli ja ominaisuudet 

Alun seuratoimija kuvaili Soppelaa tämän siirtyessä seuraan urheilulliseksi pelaajaksi, joka on tarkka heittäjä ja hyvä levypallopelissä. Pyrinnön valmentaja Roope Tähkä kuvaili Soppelan olevan pallollisena pelaajana jatkuva korintekouhka ja siten hyödyllinen pelaaja ratkaisuhetkillä.http://tampereenpyrinto.fi/blog/2015/09/03/johanna-soppela-ja-noora-suomilammi-edustavat-tampereen-pyrintoa-alkavalla-kaudella/ 

Soppelan siirtyessä Hyvinkään Pontevaan seuratoimija kuvaili Soppelaa pelaajana periksiantamattomaksi kovaksi taistelijaksi, joka sopii Pontevan pelitapaan mainiosti. 

 Tilastot 
 Runkosarja 
 Kausi Joukkue Sarja O 2P % 3P % 1P % HL PL LEV S M R T PTS PTS YHT2013–2014Forssan AlkuKorisliiga 23 36,6 % 15,4 % 75,0 % 0,3 1,0 1,3 0,4 1,6 0,6 0,1 2,7 632014–2015Tampereen PyrintöKorisliiga 18 37,2 % 24,5 % 50,0 % 0,6 1,4 1,9 0,8 1,1 0,4 0,1 4,2 752015–2016Tampereen PyrintöKorisliiga 24 41,7 % 23,3 % 73,9 % 0,3 1,7 2,0 0,9 1,5 0,5 0,1 5,0 120 YhteensäKorisliiga       

 Pudotuspelit 
 Kausi Joukkue Sarja O 2P % 3P % 1P % HL PL LEV S M R T PTS PTS YHT2013–2014Forssan AlkuKorisliiga 3 28,6 % 11,1 % 100,0 % 0,7 1,0 1,7 1,3 2,7 1,3 – 3,0 9 YhteensäKorisliiga       

O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä

 Lähteet 
 Johanna Soppela  Suomen Koripalloliitto

 Viitteet 

 Aiheesta muualla 
 Johanna Soppela basketball profile eurobasket.com 

Luokka:Suomalaiset koripalloilijat
Luokka:Vuonna 1993 syntyneet
Luokka:Elävät henkilöt